       Na temelju članka 52. Statuta Općine Molve („Službeni glasnik Koprivničko-križevačke županije“ broj 5/13. i 3/15. i „Službeni glasnik Općine Molve“ broj 1/18. i 2/19.) i članka 5. Programa mjera za mlade na području Općine Molve u 2019. godini (KLASA: 370-03/19-01/2, URBROJ: 2137/17-01-19-1, od 24. travnja 2019. općinski načelnik Općine Molve objavljuje

JAVNI POZIV
za podnošenje zahtjeva za pomoć za mlade 

na području Općine Molve u 2019. godini
I.
          Ovim Javnim pozivom i mjerama propisanim u Programu mjera za mlade na području Općine Molve u 2019. godini ( u daljnjem tekstu : Program) uređuju se način i  uvjeti ostvarivanja prava na pomoć za mlade na području Općine Molve ( u daljnjem tekstu:  Općina).       
II.

          Mladom osobom u smislu ovog Programa, smatra se podnositelj zahtjeva pod uvjetom da nije navršio 45 godina života prije raspisivanja javnog poziva za:

1. rješavanje stambenog pitanja  stjecanjem vlasništva nad nekretninom,
2. Prava iz ovog Programa mogu se ostvariti i ako obavljaju odnosno pokreću neku od gospodarskih djelatnosti: djelatnost industrijske naravi, djelatnost komercijalne naravi, djelatnost slobodnih zanimanja, poljoprivrednu djelatnost te obrtničku djelatnost pod uvjetom da je sjedište djelatnosti na području Općine Molve.  

          Prebivalište mlade osobe kao i sjedište registrirane gospodarske djelatnosti za ostvarivanje prava moraju biti na području Općine Molve.
III.

Pravo na pomoć iz ovog Programa ostvaruje se prema sljedećim uvjetima:
-
prijavljeno prebivalište na području Općine,

-
da je podnositelj zahtjeva mlađi od 45 godine života do dana raspisivanja javnog poziva, 

-
da je nekretnina u kojoj je sjedište registrirane gospodarske djelatnosti na području Općine, 

-
da je nekretnina kojom se rješava stambeno pitanje na području Općine,

-
da podnositelj zahtjeva nema duga prema Općini niti Selskom komunalnom društvu Molve d.o.o. (u daljnjem tekstu: SKD Molve d.o.o.) koja činjenice će se utvrditi u službenim evidencijama Općine i SKD-a Molve d.o.o.

IV.

          Temeljem ovog Programa odobravaju se sljedeće mjere potpore :

1. povrat poreza za nekretnine (3%) uplaćenog Općini pri kupnji nekretnine za stanovanje ili za kupnju nekretnine kod pokretanja gospodarske djelatnosti odnosno kupnju nekretnine radi proširenja već postojeće djelatosti na području Općine – u 100% iznosu,

2. kamate na gotovinski, stambeni ili namjenski kredit podignut radi kupnje nekretnine radi stanovanja ili pokretanja odnosno proširenja već postojeće gospodarske djelatnosti na području Općine do 5%,
3. plaćanje financijskih sredstava za priključak na vodu i/ili struju i/ili plin uz dokaz o plaćanju. 
V.
                   Maksimalni iznos potpore po ovom Programu na temelju svih mjera ne može biti viši od 
15.000,00 kuna.

VI.

          Zahtjevi se podnose  do zaključno 16. prosinca 2019. godine, a podnositelji zahtjeva ostvaruju prava iz ovog Programa počevši od 1. siječnja 2019.


Podnositelji zahtjeva koji su rješavali stambeno pitanje u 2018. godini mogu podnijeti zahtjev i u 2019. godini.
VII.
DOKUMENTACIJA KOJA SE PODNOSI UZ ZAHTJEV:

1.
preslika osobne iskaznice podnositelja zahtjeva,

2.
izvadak iz zemljišnih knjiga za zemljište, stambeni objekt odnosno poslovni objekt koji je predmet zahtjeva (preslika),

3.
izvadak iz sudskog, obrtnog, strukovnog ili drugog odgovarajućeg registra ne stariji od 1 (jedan) mjesec od dana podnošenja zahtjeva (izvornik ili preslika),

4.
dokaz o podignutom kreditu (ugovor, otplatni plan i sl.),

5.
dokaz o plaćenom računu za priključenje na vodu i/ili struju i/ili plin,

6.
preslika žiro/tekućeg računa,

7.
izjava o zaštiti osobnih podataka.

KLASA: 370-03/19-01/2

URBROJ: 2137/17-03-19-2
Molve, 6. svibanj 2019.

